অশোক কুমার
তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তাঁর চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট কল্যাণ (অণুপ কুমার) ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।
অক্ষয় খান্না
অক্ষয় খান্না (ইংরেজি: Akshaye Khanna) (জন্মঃ ২৮ মার্চ ১৯৭৫) ভারতের একজন হিন্দি চলচ্চিত্র অভিনেতা। তিনি ১৯৯৭ সালে মুক্তিপ্রাপ্ত 'হিমালয়পুত্র' দ্বারা চলচ্চিত্রে পদচারণা শুরু করেন, তার পিতা বিনোদ খান্না সত্তরের দশকের হিন্দি চলচ্চিত্রের অভিনেতা ছিলেন।
১৯৭৫ সালের ২৮ মার্চ মুম্বাইতে অভিনেতা বিনোদ খান্না এবং গীতাঞ্জলির ঘরে অক্ষয় জন্মগ্রহণ করেন। তার আরেক ভাই রাহুল ১৯৭২ সালে জন্মগ্রহণ করেন।